**Szent István Egyetem**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Szent István Egyetem Kertészettudományi Kar

Dékán (magasabb vezető)**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, legfeljebb 5 év-ig szól.

**A munkavégzés helye:**

Budapest, 1118 Budapest, Villányi út 35-43.

**A beosztáshoz tartozó, illetve a vezetői megbízással járó lényeges feladatok:**

A hatályos jogszabályok, valamint az Egyetemi és Kari szabályzatok alapján a Kar működésének irányítása, a Kar képviselete, a kari tanács működtetése, a testületi határozatok végrehajtása, a Kar oktatási, tudományos kutatási tevékenységének irányítása, a rektortól és a kancellártól átruházott hatáskörben részjogkörgyakorlóként eljárva kötelezettségvállalási feladatok ellátása és részvétel a kari gazdálkodásban, a kari humánpolitika kialakítására irányuló javaslatok, a kar fejlesztési terveinek, éves munkaprogramjának és tevékenységéről szóló beszámolóinak előkészítése, valamint részvétel az egyetemi költségvetés kari részének elkészítésében.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Egyetem,
* Tudományos fokozat;
* Legalább 10 éves felsőoktatási gyakorlat;
* Legalább 5 éves vezetői/szervezési tapasztalat;
* A pályázó tudományterületét illetően rendelkezzen hazai és nemzetközi elismertséggel, jelentős publikációs tevékenységgel;
* Legalább egy világnyelvből középfokú, " C" típusú állami nyelvvizsga;
* Dékán beosztás ellátására megbízást az kaphat, aki a Szent István Egyetemmel (vezető oktató/kutató – egyetemi docens, tudományos főmunkatárs vagy ennél magasabb munkaköri kategória – munkakörben) közalkalmazotti jogviszonyban áll, vagy a megbízással egyidejűleg vezető oktató/kutató közalkalmazotti munkakörbe kinevezhető;
* Büntetlen előélet, cselekvőképesség;
* Vagyonnyilatkozat tételi eljárás lefolytatását vállalja;
* Magyar állampolgárságú, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy.

**A pályázat elbírálásánál előnyt jelent:**

* További világnyelv ismerete;
* Szent István Egyetemmel fennálló közalkalmazotti jogviszony.

**A pályázat részeként benyújtandó iratok, igazolások:**

* A pályázó szakmai, tudományos tevékenységét tartalmazó önéletrajz, amely tartalmazza eddigi oktatói, kutatói, tudományos munkáját, valamint vezetői tapasztalatát;
* A Kertészettudományi Karra vonatkozó vezetői koncepció - a megpályázott tisztség betöltésével kapcsolatos jövőbeni vezetésre, fejlesztésre vonatkozó elképzelésekkel;
* Iskolai végzettséget, képzettséget, tudományos fokozatot, nyelvvizsgát igazoló okiratok, bizonyítványok másolata;
* Szakmai publikációs jegyzék;
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata. A büntetlen előéletre és a foglalkoztatási eltiltás hiányára vonatkozó feltételt nem kell igazolni, ha a kizáró ok hiányát a felsőoktatási intézménnyel fennállt korábbi megbízási vagy foglalkoztatási jogviszonyára tekintettel a foglalkoztatni kívánt személy már igazolta, és a korábbi jogviszony megszűnése óta legfeljebb hat hónap telt el;
* A pályázó hozzájáruló nyilatkozata arra vonatkozóan, hogy pályázati anyagát a vonatkozó jogszabály és az egyetem szabályzatai szerint, az arra jogosult bizottságok és testületek megismerhetik;
* A pályázatokat 4 példányban a SZIE Rektorának címezve kérjük benyújtani.

**A beosztás betölthetőségének időpontja:**

A beosztás a pályázatok elbírálását követően azonnal betölthető.

**A pályázat benyújtásának határideje:** 2018. október 24.

A pályázati kiírással kapcsolatosan további információt dr. Szilágyi Veronika humánerőforrás- gazdálkodási főosztályvezető nyújt, a 28/522-002/1022 -os telefonszámon.

**A pályázatok benyújtásának módja:**

* Postai úton, a pályázatnak a Szent István Egyetem címére történő megküldésével (2100 Gödöllő, Páter Károly utca 1. ). Kérjük a borítékon feltüntetni a pályázati adatbázisban szereplő azonosító számot: SZIE-K/2900-1/2018. , valamint a beosztás megnevezését: Dékán.

**vagy**

* Személyesen: dr. Szilágyi Veronika főosztályvezető, Pest megye, 2100 Gödöllő, Páter Károly utca 1. .

**A pályázat elbírálásának módja, rendje:**

SZIE Foglalkoztatási Követelményrendszer szerint.

**A pályázat elbírálásának határideje:** 2018. november 30.

**A pályázati kiírás további közzétételének helye, ideje:**

* NKI és SZIE honlapja - 2018. szeptember 24.
* SZIE illetve Kari hirdetőtábla - 2018. szeptember 24.

**A munkáltatóval kapcsolatos egyéb lényeges információ:**

A pályázatokat 2018. október 24. napjáig az Egyetem Rektorának címezve, dr. Szilágyi Veronika humánpolitikai főosztályvezető részére kérjük benyújtani 4 példányban.

**A munkáltatóval kapcsolatban további információt a www.szie.hu honlapon szerezhet.**

**A KÖZIGÁLLÁS publikálási időpontja:**

A pályázati kiírás közzétevője a Nemzeti Közigazgatási Intézet (NKI). A pályázati kiírás a munkáltató által az NKI részére megküldött adatokat tartalmazza, így annak tartalmáért a pályázatot kiíró szerv felel.

|  |
| --- |
|  |